কুইন (২০১৪-এর চলচ্চিত্র)

কুইন বিকাশ বেহল পরিচালিত ২০১৪ সালের ভারতীয় নাট্য চলচ্চিত্র। ছবিটি প্রযোজনা করেছেন অনুরাগ কশ্যপ, বিক্রমাদিত্য মোতয়ানি, ও মধু মন্টেনা। ছবির গল্প লিখেছেন বিকাশ বেহল এবং যৌথভাবে চিত্রনাট্য লিখেছেন বিকাশ বেহল, চৈতালি পার্মার, ও পারভেজ শেখ। এতে নাম ভূমিকায় (রানী) অভিনয় করেছেন কঙ্গনা রানাওয়াত এবং অন্যান্য পার্শ্ব চরিত্রে অভিনয় করেছেন লিসা হেইডোন, রাজকুমার রাও প্রমুখ। কুইন চলচ্চিত্রটির উদ্বোধনী প্রদর্শনী হয় ২০১৩ সালের অক্টোবরে বুসান আন্তর্জাতিক চলচ্চিত্র উৎসবে এবং ২০১৪ সালের ৭ মার্চ ভারতে প্রেক্ষাগৃহে মুক্তি পায়। ছবিটি পরিচালনা, চিত্রনাট্য, ও কঙ্গনার অভিনয়ের জন্য সমালোচকদের প্রশংসা অর্জন করে। ₹১২.৫ কোটি ব্যয়ে নির্মিত ছবিটি ₹১০৮ কোটি আয় করে ব্যবসায়িকভাবে সফলতা অর্জন করে। ছবিটি ৬২তম জাতীয় চলচ্চিত্র পুরস্কারে শ্রেষ্ঠ হিন্দি ভাষার চলচ্চিত্র ও শ্রেষ্ঠ অভিনেত্রী পুরস্কার; ৬০তম ফিল্মফেয়ার পুরস্কারে তেরোটি মনোনয়নের মধ্যে শ্রেষ্ঠ চলচ্চিত্রসহ ছয়টি বিভাগে; ১৬তম আইফা পুরস্কারে সাতটি মনোনয়নের মধ্যে শ্রেষ্ঠ চলচ্চিত্রসহ পাঁচটি বিভাগে পুরস্কার লাভ করে। কঙ্গনা রানাওয়াত - রানী মেহরা রাজকুমার রাও - বিজয় লিসা হেইডোন - বিজয়লক্ষ্মী মিশ বয়কো - অলেক্সান্দার (সিকান্দর) জফ্রি হো - টাকা জোসেফ গুইটম - টিম মার্কো কানাডিয়া - মার্সেলো যোগেন্দ্র টিকা - রানীর বাবা অলকা বদলা কৌশল - রানীর মা চিন্ময়ী আগরওয়াল - চিন্টু মেহরা ত্রিপ্তা লখনপাল - রানীর দাদী নয়নী দীক্ষিত - সোনাল" সবিকা ইমাম - রক্সিটি কুইন চলচ্চিত্রের গানের সুর ও সঙ্গীত পরিচালনা করেছেন অমিত ত্রিবেদী। গীত রচনা করেছেন অনভিতা দত্ত গুপ্তন। গান প্রকাশিত হয় ২০১৪ সালের ২ ফেব্রুয়ারি মুম্বইয়ের কালা ঘোড়া শিল্প উৎসবে। ১ মার্চ আরেকটি গান প্রকাশিত হয়। ১৯৭৩ সালে আশা ভোসলের অনহোনী চলচ্চিত্রে গাওয়া হিট কাবারেট গান "হাঙ্গামা হো গয়া"র পুনঃসংস্করণ। অমিত ত্রিবেদী এই সংস্করণে অরিজিৎ সিংকে অতিরিক্ত ভোকাল হিসেবে যোগ করেছেন। চলচ্চিত্রটি এর পরিচালনা, চিত্রনাট্য ও কঙ্গনার অভিনয়ের জন্য সমালোচকদের ইতিবাচক সাড়া লাভ করে। ইন্ডিয়ান এক্সপ্রেস-এর শুভ্রা গুপ্ত ছবিটিকে ৪/৫ প্রদান করেন এবং কঙ্গনার অভিনয়ের প্রশংসা করে বলেন "কঙ্গনা হৃদয়ের রানী"। এনডিটিভির শৈবাল চ্যাটার্জি ছবিটিকে ৪/৫ দিয়ে বলেন, "মশলাদার, সুন্দর ও উন্নতমানের চলচ্চিত্র" এবং "কঙ্গনা কুইন ছবির প্রাণ ও তার অভিনয়ে কোন কমতি ছিল না"। রেডিফ-এর রাজা সেন ছবিটিকে ৪/৫ দিয়েছেন এবং কঙ্গনাকে তার নন্দিত অভিনয়ের প্রশংসা করে এবং বলেন চলচ্চিত্রটি "একজন অভিনেত্রীর রাজত্ব করার সমতুল্য"। ডেইলি নিউজ অ্যান্ড অ্যানালাইসিসের সরিতা তানবার ছবিটিকে ৪.৫/৫ দিয়েছেন এবং বলেন "কুইন অনিরুদ্ধ, উচ্চ গুনান্বিত, ও অবশ্য দৃশ্য একটি চলচ্চিত্র"। ইন্ডিয়া টুডের সৌরভ দ্বিবেদী ছবিটিকে ৪.৫/৫ দিয়ে বলেন ছবিটি "অসাধারণ ও বুদ্ধিদীপ্ত প্যাকেজ"। অনুপমা চোপড়া কঙ্গনার অভিনয়ের প্রশংসা করে বলেন "শৈল্পিকভাবে সুস্পষ্ট ও আন্তরিক", কিন্তু চলচ্চিত্রের গতি কয়েক জায়গায় আঁকা বাঁকা ও প্রশ্রয়পূর্ণ এবং ছবিটিকে ৩.৫/৫ তারকা প্রদান করেন। "QUEEN"। ব্রিটিশ বোর্ড অফ ফিল্ম ক্লাসিফিকেশন। ৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১০ জুন ২০১৭।  Parkar, Shaheen (১৩ মে ২০১৩)। "I'm overwhelmed: Raj Kumar"। মিড-ডে। মুম্বই। ২৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১১ জুন ২০১৭।  "62nd National Film Awards' winners: 'Haider' wins five, Kangana Ranaut's 'Queen' two"। ইন্ডিয়ান এক্সপ্রেস। নতুন দিল্লি। ২৪ মার্চ ২০১৪। সংগ্রহের তারিখ ১০ জুন ২০১৭।  "60th Britannia Filmfare Awards 2014: Complete list of winners"। দ্য টাইমস অফ ইন্ডিয়া। ১ ফেব্রুয়ারি ২০১৫। সংগ্রহের তারিখ ১১ জুন ২০১৭।  "'Queen' wins top honours at IIFA"। বিজনেস স্ট্যান্ডার্ড। ৮ জুন ২০১৫। সংগ্রহের তারিখ ১১ জুন ২০১৭।  Suresh, Sunayana (৩১ জানুয়ারি ২০১৪)। "Music of Queen to be launched on February 2 at Kala Ghoda Arts Festival"। Biharprabha.Com। সংগ্রহের তারিখ ১১ জুন ২০১৭।  Suresh, Sunayana (১ মার্চ ২০১৪)। "Queen creates hungama in Amsterdam"। দ্য টাইমস অফ ইন্ডিয়া। মুম্বই। সংগ্রহের তারিখ ১১ জুন ২০১৭।  Gupta, Shubhra (৮ মার্চ ২০১৪)। "'Queen' review: Kangana Ranaut is the 'Queen' of hearts"। ইন্ডিয়ান এক্সপ্রেস। নতুন দিল্লি। সংগ্রহের তারিখ ১০ জুন ২০১৭।  Chatterjee, Saibal (৮ মে ২০১৪)। "Queen movie review"। এনডিটিভি। সংগ্রহের তারিখ ১০ জুন ২০১৭। [স্থায়ীভাবে অকার্যকর সংযোগ] Tanwar, Sarita (৭ মার্চ ২০১৪)। "Film review: 'Queen' is irresistible, a must-see film"। ডেইলি নিউজ অ্যান্ড অ্যানালাইসিস। সংগ্রহের তারিখ ১০ জুন ২০১৭।  Dwivedi, Saurabh (৭ মার্চ ২০১৪)। "Movie review: Queen is a must-watch"। ইন্ডিয়া টুডে। সংগ্রহের তারিখ ১০ জুন ২০১৭।  Chopra, Anupama। "The Front Row Review of Queen"। thefrontrowwithanupamachopra। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১০ জুন ২০১৭।  ইন্টারনেট মুভি ডেটাবেজে কুইন (ইংরেজি) রটেন টম্যাটোসে কুইন (ইংরেজি)